Dakar 2020: Fernando Alonso már a Top10-ben!
Újabb fantasztikus napot tudhat maga mögött a Toyota Gazoo Racing South Africa csapata a Dakar ralin: a napi eredményeket és az összesítést tekintve egyaránt az abszolút élmezőnyben áll a csapat valamennyi pilótája. Fernando Alonso már a Top10-ben!

Egyetlen nap alatt ledolgozta hátrányát a 2020 Dakar rali állásán Násszer el-Attijah, a Toyota Gazoo Racing South Africa pilótája, a rali tavalyi bajnoka: a kilencedik napon hat perc 16 másodpercet vert az összesítésben élen autózó Carlos Sainzra, és ezzel fél percen belül megközelítette a rutinos spanyol pilótát. Ennél is kevesebb, mindössze 15 másodperc hiányzott ahhoz, hogy el-Attijah elsőként érjen célba a nap végén. A francia Stéphane Peterhansel azonban keddi szakaszgyőzelme ellenére is megnyugtató távolságban van ahhoz a szaúdi pilótától, hogy az utóbbinak a Dakar hátralévő napjaiban csak Sainzra kelljen összpontosítania.
A Dakar kilencedik versenynapja talán mind közül a legnagyobb kihívást tartogatta a mezőny számára: a világ legnagyobb egybefüggő homoksivatagjának, a Rab-el-Hálinak vágtak neki. A 886 kilométeres szakasz nem hagyott helyet a tévesztésnek, a kemény, durva felszínen csak sebészi pontossággal autózva lehetett elkerülni a bajt. Ez nem is okozott gondot a Toyota pilótájának, aki hibátlanul teljesítette a napot, kihasználva ellenfeleinek minden tévedését.
Nem ő volt azonban az egyetlen Toyotás, aki szárnyalt a keddi versenynapon. Bernhard ten Brinke, Giniel de Villiers és Fernando Alonso egymáshoz képest négy és fél percen belül értek célba a 7-9. helyen, és ezzel javítani tudták összesített pozíciójukat. Miközben Násszer el-Attijah az abszolút elsőségre tör, dél-afrikai, holland és spanyol csapattársainak jó esélye van arra, hogy a legjobb öt között zárják a Dakart. A Hilux második napon bekövetkezett sérülése óta Alonso rohamtempóban dolgozza le hátrányát, és mára be is harcolta magát a legjobb tíz közé.
Mindeközben Jazíd el-Rádzsi, az Overdrive Toyota szaúdi pilótája rendíthetetlenül tartja összesített negyedik helyét, így összesen öt darab Toyota Hilux küzd a tíz legjobb között.
El-Rádzsi sikerét csupán az árnyékolhatja be, hogy ma két csapattársa is feladni kényszerült a Dakart. A reggel a 15. helyen rajtoló Ronan Chabot felborult autójával, ő és navigátora sértetlenül megúszták a balesetet, a Hiluxnak azonban sok volt a megpróbáltatás. Összesített tizenkettedikként Peter van Merksteijnnek is jó esélyei voltak a sikeres versenyzárásra, ám a nap elején elszenvedett balesetben olyan mértékben sérült meg az autója, amit nem tudtak helyrehozni.
A 2020. évi Dakar rali élmezőnye (összesített eredmények, 9. nap)
	Név
	Csapat / Autó
	Helyezés
	Időhátrány

	Carlos Sainz /
Lucas Cruz
	Bahrain JCW X-Raid /
Mini JCW Buggy
	1.
	-

	Nászer el-Attija /
Matthieu Baumel
	Toyota Gazoo Racing /
Toyota Hilux
	2.
	+ 00h 00' 24''

	Stéphane Peterhansel / Paulo Fiuza
	Bahrain JCW X-Raid /
Mini JCW Buggy
	3.
	+ 00h 06' 38''

	Jazíd el-Radzsi / Konsztantyin Zilcov
	Overdrive Toyota /
Toyota Hilux
	4.
	+ 00h 34' 16''

	Orlando Terranova / Bernardo Graue
	X-Raid MINI JCW /
Mini JCW Rally
	5.
	+ 00h 49' 41''

	Giniel de Villiers /
Alex Haro
	Toyota Gazoo Racing /
Toyota Hilux
	6.
	+ 00h 57' 57''

	Bernhard ten Brinke /
Tom Colsoul
	Toyota Gazoo Racing /
Toyota Hilux
	7.
	+ 01h 08' 59''

	Mathieu Serradori /
Fabian Lurquin
	SRT Racing /
Century Buggy
	8.
	+ 01h 24' 20''

	Jaszír Szeaidán /
Kuzmics Alekszij
	Race World Team /
Mini JCW Rally
	9.
	+ 02h 35' 35''

	Fernando Alonso /
Marc Coma
	Toyota Gazoo Racing /
Toyota Hilux
	10.
	+ 03h 17' 23''

